

Zgodovinski arhiv Ljubljana z Enoto za Dolenjsko in Belo krajino v Novem mestu poziva vse člane društev in ljubitelje zgodovine, da varujete gradivo, ki dokumentirajo vaše delovanja v družbi, saj za raziskovalce v arhivih predstavljajo neprecenljivi del mozaika preteklih zgodb.

Društva s svojim delovanjem nedvomno puščajo pomembno sled, ki je sedaj dostopna širši javnosti tako v obliki (spletne) razstave, brošure v zvezku kot tudi kataloga.

Nekaj zanimivosti iz zapisov o belokranjskih društvih, ki so zbrane v katalogu:

Ali ste vedeli?

* »22. avgusta 1966 je Semič doživel prijetno presenečenje. Semiško turistično društvo je priredilo pri domu TVD Partizan *Semiško ohcet*.« Prireditev s folklorno skupino in petjem je spremljalo skoraj 2000 gledalcev. Dogodek so snemali tudi za televizijo.
* Tujsko prometno društvo v Metliki in Črnomlju je leta 1933 izdalo promocijsko turistično brošuro za Belo krajino. Med drugim so zapisali tudi:
* ***Adlešiči*** *bi bili prav gotovo najlepše letovišče, če bi ležalo kje v Švici.*
* ***Vinica*** *s svojo lego reke Kolpe nudi prijetne pogoje za kopanje.*
* ***Božakov****o – Belokranjski Bled, ki ima v okolici ostanke gradu Brlog ter podzemno jamo Vrlovka.*
* ***Mirna gora*** *je kraj, kjer je narava lepša od besed.*
* ***Stari trg*** *si je prislužil naziv belokranjski Vintgar.*
* V Metliki so ustanovili Prvo kranjsko svilno društvo, ki mu je predsedoval vitez dr. Josip Savinšek, slednji je bil leta 1869 glavni pobudnik ustanovitve prve požarne brambe na Slovenskem.
* Med drugo svetovno vojno je bilo v Črnomlju ustanovljeno Slovensko časnikarsko društvo in v Gradacu Rdeči križ Slovenije.
* Društvena kultura v Črnomlju med obema vojnama je bila na visokem nivoju, saj so imeli v novem Sokolskem domu leta 1930 najmodernejše opremljeno gledališko dvorano in oder.

Zapisala urednica kataloga *V slogi k uspehu!*: Dunja Mušič

**Na mednarodni dan arhivov, 9. junija ob 18.00 uri, vabljeni v Kulturni center Semič na: *Predstavitev***

***razstave o društvih V SLOGI K USPEHU!***

Razstava bo na ogled od 9. junija 2021 do 31. avgusta 2021.

Ohranimo delo društev, spomine na pretekle in sedanje čase!

Dogodek bo izveden v skladu z ukrepi NIJZ, za preprečevanje širjenja virusa Covid-19.